kardosdrur/scandi-wiki huggingface dataset:
Snorkel

En snorkel er et lille buet rør, som en dykker kan ånde igennem, når dykkeren svømmer i vandoverfladen og ser ned mod sø- eller havbunden. Snorklens rørdiameter er mellem 15 og 19 mm, længden ikke større end 40 cm, og det totale rumfang må ikke overstige 200 cm³. Dette skyldes, at hvis en gennemsnitlig brystkasse har et areal på ca. 200 cm2 og befinder sig på ca. 20 cm dybde, skal kraften til at foretage en indånding være 200x(0,20xx1/10)= 40 kg, hvilket svarer til, at en person på 40 kg sidder på ens brystkasse.

Der er to ulemper ved at bruge en lang snorkel eller én med et stort volumen. Den ene er, at hvis der kommer vand i snorklen, skal der bruges mange kræfter på at blæse det ud. Den anden grund er, at når snorkelrøret har et for stort volumen, bliver ikke al luft udskiftet mellem to indåndinger. Nogle modeller er forsynet med én eller flere ventiler ved mundstykket, der gør det lettere at blæse vand ud af snorklen.

Hvis man kun dykker med snorkel og briller, hedder det snorkeldykning, hvilket betegens som en meget krævende sportsdisciplin.

Undervandsaktiviteter

UV-jagt 
At svømme rundt mellem sten og planter på jagt med et spyd eller en harpun. Dette kræver fisketegn.
Det er, i modsætning til eksempelvis i Portugal og Spanien, tilladt i Danmark at anvende scuba-udstyr ved UV-jagt. Harpunen skal dog lades ved dykkerens egen kraft. De fleste undervandsjægere benytter elastikharpuner, men der sælges både harpuner med elastikker og med trykluft.

UV-foto 
Denne aktivitet kræver en masse specialgrej, men digitalkameraet har gjort det lettere. Her er det godt at bruge flasker, da man på den måde kan ligge på bunden og vente på motivet.

UV-biologi 
At studere dyre- og planteliv. Ofte er det en fordel at benytte snorkel udstyr når man vil nærstudere undervandslivet. Modsat dykning med luftflasker er en snorkel nærmest lydløs.

UV-rugby 
Undervandsboldspil i tre dimensioner

Dykkerudstyr
Charles Mingus

Charles Mingus Jr. (født 22. april 1922, død 5. januar 1979) var en amerikansk jazzbassist og orkesterleder.

Voksede op i Los Angeles og fik som barn undervisning på basun og cello. Han spillede bas fra han var 16 under vejledning af Red Callender og fik tillige undervisning i komposition. Havde desuden kontakt med gospelmusik og skrev allerede som 17-18-årig flere større værker som, ofte ret kaotisk, blander inspiration fra jazz og europæisk musik.

Igennem størstedelen af 1940'erne arbejdede han bl.a. sammen med Louis Armstrong og Lionel Hampton og med mindre, løst strukturerede grupper af ligesindede, som kunne følge ham i hans harmoniske eksperimenter.

Han blev kendt som en magtfuld akkompagnatør med en af jazzens mest personlige toner på sit instrument og for sin entusiasme som organisator.

I 1964 etablerede Mingus en af sine bedst kendte grupper, en sekstet der ud over ham selv inkluderede Dannie Richmond, Jaki Byard, Eric Dolphy, trompetisten Johnny Coles og tenorsaxofonisten Clifford Jordan.

I kraft af sit arbejde som både instrumentalist, komponist og orkesterleder fremstår han som en af jazzens mest originale begavelser og karismatiske skikkelser.

Eksterne henvisninger 

 

Jazzmusikere fra USA
Bassister fra USA
Kalvø

Kalvø er navnet på flere danske øer:

 Kalvø (Frederikssund Sogn) – en ø i Frederikssund Sogn, Frederikssund Kommune
 Kalvø (Skanderborg Sø) – en ø Skanderborg Sø, Hylke Sogn, Skanderborg Kommune
 Kalvø (Guldborgsund) – en ø i Væggerløse Sogn, Guldborgsund Kommune
 Kalvø (Genner Bugt) – en ø, en bebyggelse og et ejerlav i Øster Løgum Sogn, Aabenraa Kommune
 Kalvø (Storstrømmen) - naboø til Masnedø syd for Sjælland ved Vordingborg
Dykkermaske

En dykkermaske er en maske, der sidder foran øjne og næse og bruges ved dykning. Masken giver dykkeren bedre syn under vandet. Det menneskelige øje er bygget til at se i luft og ikke under vand. Det problem løses med masken, da dykkeren her ser igennem det lille luftrum, masken skaber foran øjnene.

Under vandet fremtræder objekter set gennem en dykkermaske som 33 % større og tættere på end over vand. Årsagen er vandets brydning af lyset.

Dykkermasken består af tre dele: En stykke glas, en gummi- eller silikonetætning og en rem til at holde masken på plads.

Dykkerudstyr
Masker
Vægtbælte

Et vægtbælte er et bælte hvor man monterer vægt i form af blyklodser eller blyhagl. Det benyttes i forbindelse med dykning, og har til opgave at modvirke den opdrift som ens våddragt og andet udstyr skaber.

Ikke alle dykkere benytter vægtbælte da en del BCD'ere har vægten indbygget.

Dykkerudstyr
Teknisk dykning

Teknisk dykning er en fællesbetegnelse for forskellige former for teknisk krævende dykning.

Der er ikke nogen entydig definition for teknisk dykning, men en definition der benyttes er dykning hvor det ikke er muligt for dykkeren at gå direkte til overfladen. Det et kan enten være på grund af fysiske barrierer, eller fordi dykkeren har brug for at lave et eller flere dekompressionsstop.

Da dykkeren ikke har mulighed for at gå til overfladen er der, af sikkerhedsgrunde, brug for at have backupudstyr i tilfælde af at det primære udstyr svigter.

Dykning
Kalvø (Guldborg Sund)

Kalvø er en lille ubeboet ø i den sydlige del af Guldborg Sund mellem Lolland og Falster.

Det højeste punkt på øen er 3 m over havets overflade.

Kalvø blev tidligere brugt til sommergræsning af køer. Otte bønder på Hasselø ejede øen, og hver sommer blev kreaturerne sejlet til græsning på Kalvø. Den transport foregik i udhulede egetræstammer – eger, som endnu var i brug i 1887.

Kalvø er fredet og der er adgangsforbud i fuglenes yngletid.

Referencer 
 Sydfalster Økomuseum 

Øer i Danmark
Fredede arealer i Danmark
Guldborgsund Kommunes geografi
Dykker

Dykker er et flertydigt ord og kan være:

Dykker (person) – en person der beskæftiger sig med dykning
Dykker (søm) – et søm med et lille sømhovede, beregnet til at slå et lille stykke ned under træets overflade med en dyknagel

Se også
Dykkerne (dansk film)
Hank Mobley

Henry (Hank) Mobley (7. juli 1930 – 30. maj 1986) var en amerikansk tenorsaxofonist.

Kom først ind i jazzen i 1950'erne. I historien er han placeret som medlem af de oprindelige Jazz Messengers, som Horace Silver og Art Blakey dannede i 1954. To år senere fulgte han med Silver og brød ud for at danne sin egen kvintet. Derefter havde han forskellige engementer, var i 1959 tilbage hos Blakey og spillede i 1961-1962 hos Miles Davis.

De følgende år havde han hovedsageligt egne grupper og turnerede også internationalt som solist. Af helbredsmæssige grunde trappede han aktiviteterne ned og trak sig i begyndelsen af 1970'erne helt tilbage fra jazzen.

Jazzmusikere fra USA
Saxofonister fra USA
Kejlsø

Kejlsø er en lille ubeboet ø i det sydlige Guldborg Sund mellem Lolland og Falster.

Højeste punkt: 2 m over havets overflade.

Øer i Danmark
Fredede arealer i Danmark
Guldborgsund Kommunes geografi
Lilleø (Guldborg Sund)

Lilleø er en lille ubeboet ø i det sydlige Guldborg Sund mellem Lolland og Falster, umiddelbart nordvest for naboøen Kejlsø.

Øer i Danmark
Guldborgsund Kommunes geografi
Thelonious Monk

Thelonious Sphere Monk (10. oktober 1917 – 17. februar 1982) var en amerikansk jazzpianist og komponist.

Hans unikke klaverteknik, improvisationsteknik og kompositioner gjorde ham til en af jazzens mest helstøbte og originale musikere.

Som teenager spillede han i ca. 2 år sammen med en omrejsende vækkelsesprædikant. Denne tidlige forankring omkring gospeltraditionen satte sig mærkbare spor i hans musik, hvilket især kunne mærkes i hans konstante rytmiske drive.

Monk er ligeledes bemærkelsesværdig derved, at hans personlige musikalske univers fremstod fuldt færdigt allerede i 1947, da han etablerede sig som bandleder, og det forblev uændret de næste 25 år.

Selv om han i lange perioder var mentalt ustabil, så var hans enestående musikalske skaben præget af en altid krystalklar og konsekvent musikalsk logik.

Thelonious Monk i Danmark 

Thelonious Monk har spillet flere gange i Danmark:

 1961 17. maj: Thelonious Monk Quartet i Odd Fellow Palaeat, Danmarks Radio (Thelonious Monk, Charlie Rouse, John Ore og Frankie Dunlop)
 1963 9. marts: Thelonious Monk Quartet i Odd Fellow Palæet, Danmarks Radio
 1964 21. februar: Thelonious Monk Quartet, Tivolis Koncertsal
 1964 21. februar: Thelonious Monk Quartet i Odd Fellow Palæet
 1966: Thelonious Monk i København
 1966 17. april: Thelonious Monk Quartet, Danmarks Radio TV recording, Tivoli
1966 16. april: Thelonious Monk Quartet, DR-TV recording, TV-Byen
 1967 1. november: Thelonious Monk Quartet, Quintet, Octet, & Nonet, Danmarks Radio, Tivoli
 1971 9. november: Giants of Jazz i Tivoli.  Thelonious Monk med Dizzy Gillespie, Sonny Stitt, Kai Winding, Al McKibbon og Art Blakey

Kulturelle referencer 
Salim Ghazi Saeedi har i sit album fra 2011 "Human encounter" dedikeret en sang til Thelonious Monk, der hedder "For Thelonious, and His 88 Holy Names".

Noter

Eksterne henvisninger 
 THELONIOUS MONK - det fraværende centrum. JAZZ SPECIAL  AUGUST 2004 af Christian Braad Thomsen 
 

Jazzpianister fra USA
Jazzkomponister fra USA
Hollywood Walk of Fame
Svømmefødder

Svømmefødder eller finner er et sæt fleksible plader, man sætter på fødderne for at øge ens fremdrift, når man svømmer. Svømmefødder bruges til dykning samt svømmetræning- og undervisning.

Finner laves typisk af gummi, silikone eller plast, ofte i kombination.

Der findes to hovedkategorier af finner. Hælremsfinnen, hvor man fastgør finnen ved at stramme en rem omkring hælen, og helfodsfinnen, der tages på, som var det en sko. En fordel ved hælremsfinnen er, at man kan benytte neopren-støvler. De kan også lettere tilpasses den enkelte person ved at spænde hælremmen. Helfodsfinnerne er til gengæld mere behagelige, da man har bedre kontakt til finnen.

Svømmefødder til svømmetræning er stort set altid helfodsfinner. De findes i en særligt kort udgave til sprinttræning. Jo længere pladen er, desto mere kraft skal der til at lave et benspark. De lange finner benyttes derfor oftest, når der ønskes en jævn fart, som fx ved dykning, eller ved træning ved jævn hastighed over længere tid. De korte sprintfinner gør det muligt at svømme med hurtige benspark, som skal til ved sprinttræning i høj fart.

Svømmefødder er praktiske i svømmeundervisning, da personer med svømmefødder på lærer at sparke på den rigtige måde, der skal benyttes til crawl, rygcrawl eller butterfly. Hvis bensparket udføres forkert med svømmefødder på, er resultatet nedsat fremdrift, og der bruges meget mere energi på bensparket.

Dykkerudstyr
Grundtvigskirken (Esbjerg)

Grundtvigskirken (Grundtvigs Sogn,Skads Provsti, Ribe Stift; Esbjerg Kommune)
er resultatet af en arkitektkonkurrence, der blev udskrevet i 1957,
og som blev vundet af arkitekt Ole Nielsen, Lyngby.

Bygningen 
Kirken er opført i røde teglsten, og rødt tegltag, og består af kirkesal mod øst, med et lavt tårn i det nordvestre hjørne.
Mod sydvest ligger nogle lave menighedslokaler lukket omkring en indre gård, hvilket også findes ved
ligkapellet i nord.

Inventar 
Alter og prædikestol er af mursten, og over alteret hænger et enkelt trækors. Døbefonten udgøres af en granitblok.
Det er i 2007 blevet besluttet at udsmykke altervæggen med hvidt marmor, svarende til det hvide marmorgulv.
Udsmykningen foretages af
billedkunstneren Erik Varming, og forestiller en bølge, hvorover der hænger en række skyer,
forbundet med en regnbue og et træ. Han vil desuden også lavet et messingkors til alterbordet.
Orgelet er bygget i 1971 af Th. Frobenius og sønner i Lyngby,
og orgelets facade er tegnet af kirkens arkitekt.

Præster 
 Willy Christiansen (fra 15. marts 1994)
 Jane Maria Sognstrup (fra 1. marts 2014)

Litteratur 
 Grundtvigs sogns kirkeblad nr. 2, Juli-August-September-Oktober 2007.
 Møller, Ella, Ebbe Nyborg og Niels Jørgen Poulsen (red): Danmarks kirker: Ribe Amt bd. 11-12. Kirkerne i Varde og Esbjerg. s. 1012.

Eksterne kilder og henvisninger 
 Grundtvigskirken hos KortTilKirken.dk
 Grundtvigskirken i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg
N.F.S. Grundtvig
Barholme

Barholme er to små ubeboede holme i det sydlige Guldborg Sund mellem Lolland og Falster.

Øer i Danmark
Guldborgsund Kommunes geografi
Gerry Mulligan

Gerry Mulligan (Gerald Joseph) (6. april 1927 – 20. januar 1996) var en amerikansk barytonsaxofonist, pianist, komponist, arrangør og orkesterleder.

Spillede en vigtig rolle som arrangør og barytonsolist i Miles Davis' ni-mands orkester.

Han demonstrerer med sin avancerede opfattelse af klang, harmonik, form og en integration af komponerede og improvisatoriske elementer på en personlig måde der forener 1950'ernes avancerede jazzidiom med træk fra ældre jazz såsom swing, frasering og kollektiv improvisation. Han arbejder gerne med dæmpet klang i et begrænset dynamisk register.

Eksterne henvisninger 

 

Jazzpianister fra USA
Jazzsaxofonister fra USA
Fugleholm

Fugleholm er en ø i Rødsand i Østersøen, ca. 5 km vest for Gedser. Øen ca. 4 km lang og ca. 100 m bred på det bredeste sted.

Fugleholm er nærmest en sandbanke og er et tilholdssted for sæler samt yngleplads for måger og terner.

Øer i Danmark
Guldborgsund Kommunes geografi
Charlie Parker

Charles "Charlie" Parker Jr. (født 29. august 1920 i Kansas City, død 12. marts 1955 i New York, USA) var en amerikansk altsaxofonist, komponist og orkesterleder.

Han var en af jazzens største musikere, som både gennem sit enestående mesterskab og sin selvfortærende livsstil blev et beundret forbillede for samtidige og senere jazzmusikere, uanset instrument.

Han begyndte allerede som 13-årig at spille saxofon med forbilleder som Buster Smith og især tenorsaxofonisten Lester Young.

Han har gennem årene spillet sammen med utallige af jazzens store navne, indtil han i 1946 blev indlagt efter et sammenbrud, som følge af hans langvarige alkohol- og heroinmisbrug, hvilket også førte til hans alt for tidlige død.

Hans musik og liv er blevet emne for en række bøger og akademiske studier og for Clint Eastwoods spillefilm Bird fra 1988.

Eksterne henvisninger 

 
 Bird Lives – Thinking About Charlie Parker

Jazzmusikere fra USA
Saxofonister fra USA
Jazzkomponister fra USA
IRA

IRA (Irish Republican Army – den irske republikanske hær). Oprindelig den irske oprørsbevægelse som kæmpede mod det britiske overherredømme. Efter Irland fik selvstyre, dannede dele af IRA-grundstammen i den irske hær. Den oprindelige organisation blev i 1969 splittet i to.

IRA blev grundlagt efter påskeoprøret i 1918 af Michael Collins og blev hurtigt den primære organisation i den irske frihedskamp mod det engelske overherredømme. IRA spillede en afgørende rolle i frihedskrigen mod Storbritannien 1918-21 og splittedes herefter i en fløj, der accepterede delingen af Irland, og i en anden der fastholdt kravet om et samlet Irland under én regering. En blodig borgerkrig endte med opretholdelsen af Irlands deling.

IRA fortsatte med at eksistere som en primært nordirsk organisation, ved en splittelse i slutningen af 1960'erne blev IRA nedlagt og andre organisationer dannet ud fra udbryder grupper, det var Det Officielle IRA, hvor de oprindelige IRA medlemmer meldte sig ind, og Det Provisoriske IRA (PIRA) som var størst og forsøgte at tage den rolle, som IRA havde haft inden Anden Verdenskrig.

I 1990'erne og begyndelsen af 2000 indgik PIRA i en ofte afbrudt fredsproces med Storbritannien for at finde en politisk løsning på det nordirske spørgsmål. Man nedlagde som et resultat heraf i 2005 den væbnede kamp og har siden under overvågning af den tidligere finske præsident Martti Ahtisaari og generalsekretær for ANC i Sydafrika, Cyril Ramaphosa, destrueret alle våben.

PIRA og deres politiske overbygning Sinn Fein har i tætte forhandlinger med den engelske regering under PM Tony Blair, skiftende irske premierministre og ledere af de loyalistiske organisationer forhandlet en fredsordning, som dels giver den irske republik medindflydelse i Nordirland og dels åbner for en fremtidig sammenslutning mellem Nord- og Sydirland, efter folkeafstemning.

Efter fredsslutningen og en række succesfulde valg til forsamlingen i Nordirland udgør den republikanske bevægelse nu den ene halvdel af Nordirlands regering og er i tæt samarbejde med de tidligere modstandere blandt loyalisterne.

Sinn Fein og de seneste valg – største parti i Republikken Irland og næststørste i Nordirland 
Politikken med at forlade den væbnede kamp og i stedet satse 100% på politisk arbejde i nord og syd har givet Sinn Fein stor fremgang.

Siden fredsslutningen i 1997 er IRA's rolle som væbnet organisation ophørt, og i stedet repræsenteres den republikanske bevægelse udelukkende af dens politiske gren Sinn Fein, som ved de seneste valg er gået frem i både Nordirland og i Eire, Den Irske Republik. I dag er Sinn Fein det med  24.5% af stemmerne det største parti i Republikken Irland  og med 22.8% af stemmerne det næststørste i Nordirland.

Udbrydergrupper 
 Det provisoriske IRA (PIRA), grundlagt i 1969, og den største gruppe.
 Det officielle IRA, de oprindelig IRA som blev i organisationen efter at PIRA blev dannet.
 Continuity IRA, (fortsættelses-IRA), brød ud fra PIRA i 1986.
 Real IRA (det virkelige IRA), oprettet efter PIRAs våbenhvile i 1997.

Se også 

 Påskeopstanden 1916
 Den irske uafhængighedskrig

 
Militær
Bud Powell

Bud Earl Powell (27. september 1924 – 31. juli 1966) var en amerikansk jazzpianist og komponist.

Han var en af jazzens fineste og mest indflydelsesrige pianister. Under og efter 2. verdenskrig tilhørte han musikkredsen omkring Charlie Parker og Thelonious Monk, og han kan siges at have oversat Parkers energi og melodiske teknik til klaveret.

Bud Powell var skizofren og i perioder meget psykisk ustabil og inaktiv, og det musikalske niveau varierede, især de sidste år. I 1959 flyttede han til Paris og indledte sin europæiske karriere på klubber og ved koncerter. Han døde straks efter sin tilbagevenden til New York.

Se også 
 Stopforbud en portrætfilm om Bud Powell

Eksterne henvisninger 
 

Jazzpianister fra USA
Jazzkomponister fra USA
Hasselø

Hasselø var tidligere en ø i det sydlige Guldborg Sund tæt på Falster. Området mellem øen og kysten er nu inddæmmet, så Hasselø i dag er en del af Falster.

Øen er nævnt i Kong Valdemars Jordebog fra 1231 på den såkaldte Falsterliste med lokaliteter på Falster.

Hasselø har noget af verdens bedste flint til forarbejdning. En del flinteredskaber er fundet på Flatø, der ligger i Guldborg Sund tæt på Hasselø.

Referencer 

Falster
Fredede arealer i Danmark
Guldborgsund Kommunes geografi
Don Redman

Donald "Don" Matthews Redman (29. juli 1900 – 20. november 1964) var en amerikansk komponist, arrangør, altsaxofonist og orkesterleder.

Han blev i 1923 engageret til Fletcher Hendersons orkester.
I sine arrangementer for Henderson udviklede han en teknik som lagde grunden til bigband-jazzen.

Ledede fra 1931-1940 sit eget orkester. Fra 1940'erne var han beskæftiget i mange forskellige sammenhænge, men det var i 1920'erne og 1930'erne, hans store indsats lå.

Eksterne henvisninger 
 

Jazzmusikere fra USA
Saxofonister fra USA
Komponister fra USA
Djævleø

Djævleø er en sandbanke (den østlige ende af Rødsand) i Østersøen ca. 500 m vest for Gedser Havn.

Øer i Danmark
Guldborgsund Kommunes geografi
Sandbanker
Store Skåne

Store Skåne er en lille ubeboet ø i Østersøen sydøst for Lolland, ca. 8 km øst for Nysted. Øen tilhører Guldborgsund Kommune.

Øer i Danmark
Øer i Østersøen
Guldborgsund Kommunes geografi
Sonny Rollins

Walter Theodore "Sonny" Rollins (født 7. september 1930) er en amerikansk tenorsaxofonist.

Spillede altsaxofon fra han var 11 år og tenorsaxofon fra han var 16 år og arbejdede indtil midten af 1950'erne sammen med en række af de mest fremtrædende bebop- og hardbopmusikere: Miles Davis, Fats Navarro, Horace Silver, Art Blakey, Max Roach og ikke mindst Thelonious Monk, hvis spillemåde og vejledning fik indflydelse på Rollins' musikalske opfattelse.

Selv om hans musik ikke har ændret sig siden midten af 1960'erne, og hans oplagthed kan være ret svingende, må han anses for en af efterkrigstidens mest betydelige og indflydelsesrige saxofonister.

Eksterne henvisninger 

 

Jazzmusikere fra USA
Saxofonister fra USA
Peder Vognsen

Peder Vognsen (død 1204) var biskop i Aarhus fra 1192 frem til sin død i 1204. Han var i familie med ærkebiskop Absalon, og på mødrene side af Hvideslægten. Han havde to brødre, som også blev biskopper.

Vognsen kom til Aarhus fra Lund, hvor han havde et embede ved domkirken i Lund. Han besluttede, at der i Aarhus skulle bygges en domkirke indenfor voldene – den nuværende Aarhus Domkirke. Han skænkede sine jordegodser til bispestolen i Aarhus og til domkapitlet.

Se også 
 Århus' bisperække
 Marselisborg (herregård)

Kilde 
 Gejl, Ib (red), "Århus. Byens borgere 1165-2000", Århus Byhistoriske Udvalg, 2000
 Trap Danmark, bind VII, 4. udgave, Gads Forlag, 1926

Henvisninger 
 
 Aarhus Domkirke

Biskopper over Århus Stift
Danskere i 1100-tallet
Danskere i 1200-tallet
Førreformatoriske katolske biskopper fra Danmark
Personer i Dansk Biografisk Leksikon
Kalveholm

Kalveholm kan have flere betydninger:

 Kalveholm er en ø i Nysted Nor. Se Kalveholm (Nysted Nor).
 Kalveholm er en ø i Østersøen syd for Lolland. Se Kalveholm (Østersøen).
Art Tatum

Arthur "Art" Tatum Jr. (født 13. oktober 1909, død 5. november 1956) var en amerikansk jazzpianist, født i Toledo, Ohio.

Mange anser Art Tatum for at være den største jazzpianist nogensinde. Hans teknik og virtuositet virkede blændende for selv de mest skeptiske jazzentusiaster og den harmonik der optrådte i hans stemmeføring, var adskillige år forud for hans tid. Mange anser ham for at være det 20. århundredes svar på en Mozart eller Bach. Et ægte geni. 

Selv den legendariske klassiske pianist Vladimir Horowitz, anså Tatum for at være en mere habil virtuos end han selv var, og som Fats Waller engang sagde da Tatum kom ind til en af hans koncerter: "I can play the piano a little......But god is in the house now".

Tatum optrådte i forskellige besætninger, men spillede også gerne solo, bl.a. i den berømte 52. street i New York, hvor bebop-musikken kom til verden. Det var sangerinden Adelaide Hall, der bragte Tatum til New York som sin akkompagnatør.

Rygtet siger at alle de andre store musikere altid kom for at høre Tatum spille og at hele beværtningen blev fuldstændig stille når Tatum gik i gang. Det var ikke engang accepteret, lavmælt at bestille en øl, når musikken spillede. 

Tatum var helt blind på det ene øje, og havde kun 5-10 % styrke på det andet. 
Hans stil var præget af hurtigt, men veltempereret stride-piano i venstrehånden, og smukt fortolkede melodilinier blandet med voldsomt hurtige, men altid kreative og fejlfri, løb i højrehånden.

Tatum var en kæmpe inspirationskilde for bl.a. pianisten Oscar Peterson, som mange regner for at være Tatums efterfølger, hvad angår spillestil. 
Da Petersons far første gang spillede en Tatum-plade (Tiger Rag) for den unge Oscar, troede Oscar først at det var 2 mennesker der spillede, for der måtte mindst skulle 4 hænder til at spille på den måde. Oscar opgav efterfølgende klaverspillet i over en måned, da han anså det for at være umuligt nogensinde at nå Tatums niveau.

Tatum døde allerede i 1956, som følge af nyresvigt (Uremia)

Eksterne henvisninger 

 

Jazzpianister fra USA
Personer fra Ohio
Kalveholm (Nysted Nor)

Kalveholm, også kaldet Grevindens ø, er en lille ubeboet ø i Nysted Nor på det sydøstlige Lolland. Gråænder og blishøns yngler ved øen. Holmen tilhører Aalholm. Der er en gangbro fra slottet til Kalveholm og på øen findes ruinen af et lysthus. 

Øer i Danmark
Lolland
Guldborgsund Kommunes geografi
Cecil Taylor

Cecil Percival Taylor (født 25. marts 1929, død 5. april 2018) var en amerikansk jazzpianist.

Han hørte til pionererne inden for free jazz. Han fik en grundig klassisk skoling på sit instrument og blev påvirket af en række jazzpianister, især Thelonious Monk og Duke Ellington, og fremstod i begyndelsen af 1960'erne som en af jazzklaverets fornyere.

Han fremstod i sin kunstneriske konsekvens som en kunstner med stor integritet. Havde siden 1956 indspillet flere albummer i eget navn.

Referencer

Eksterne henvisninger 

 

Jazzpianister fra USA
Personer fra New York City